Piktvardė

Piktvardė (arba Piktvardis, Žiogė) – upelis Lietuvoje, Klaipėdos rajone; Minijos kairysis intakas. Prasideda 2 km į pietryčius nuo Vanagų. Teka į pietvakarius, žemupyje pasuka į pietus. Įteka į Miniją 25,5 km nuo jos žiočių, priešais Liaunus.

Turi bevardį kairįjį intaką. Visa upelio vaga sureguliuota, paversta melioracijos sistemos dalimi. Kerta kelią  ir Klaipėdos–Tilžės geležinkelį. Žymesni tiltai (technikos paminklai): Stragnų tiltas, Stragnų geležinkelio tiltas. Prie Piktvardės įsikūrę Šaukliai, Dreižiai, Stragnai II.

 Etimologija 
Vokiškuose šaltiniuose minima kaip Pickwarde. Upėvardis laikomas žodžių piktas ir vardas junginiu. Dėmenį vardas galima sieti ir su šaknimi vard-/ verd- ‚virti, kunkuliuoti‘. Žemupio pavadinimas Žiogė greičiausiai kilęs iš žiõgis, žiogỹs ‚pavasarį tekantis, vasarą išdžiūstantis upelis‘, bet neatmestina kilmė ir nuo vabzbdžio pavadinimo žiõgas.

 Šaltiniai 

Kategorija:Klaipėdos rajono upės